ব্দে-গ্শেগ্স-শেস-রাব-সেং-গে
**ব্দে-গ্শেগ্স-শেস-রাব-সেং-গে** (ওয়াইলি: *bde gshegs shes rab seng+ge*) (১১২২-১১৯২) তিব্বতের কাহ-থোগ বৌদ্ধবিহারের প্রতিষ্ঠাতা ও প্রথম প্রধান লামা ছিলেন।

পরিবার
------

ব্দে-গ্শেগ্স-শেস-রাব-সেং-গে ১১২২ খ্রিষ্টাব্দে তিব্বতের খামস অঞ্চলের গ্সের-ল্দান ও গ্তের-ক্লুং নামক দুটি নদীর সংযোগস্থলে অবস্থিত 'বেল-মো নামক স্থানে স্গা জনগোষ্ঠীতে জন্মগ্রহণ করেন। তার পিতার নাম ছিল গ্ত্সাং-পা-দ্পাল-গ্রাগ্স (ওয়াইলি: *gtsang pa dpal grags*) এবং মাতার নাম ছিল গ্ত্সাং-মো-রিন-ছেন-র্গ্যান (ওয়াইলি: *gtsang mo rin chen rgyan*)। জন্মের পর তার নাম রাখা হয় দ্গে-বা-'ফেল (ওয়াইলি: *dge ba 'phel*)। ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের অন্যতম প্রধান শিষ্য ফাগ-মো-গ্রু-পা-র্দো-র্জে-র্গ্যাল-পো তার নিজের বড় ভাই ছিলেন না-কি তার মাসতুতো ভাই ছিলেন, এই নিয়ে ইতিহাসবেত্তাদের মধ্যে দ্বিমত রয়েছে।

শিক্ষা ও দীক্ষা
---------------

দ্গে-বা-'ফেল শৈশবেই অষ্টসহস্রিকা প্রজ্ঞাপারমিতা সম্বন্ধে শিক্ষালাভ করেছিলেন। এগারো বছর বয়সে তাকে দ্পাল-গ্যি-ছোস-'খোর (ওয়াইলি: *dpal gyi chos 'khor*) নামক স্থানে অবস্থিত বৌদ্ধবিহারে পাঠানো হলে তিনি সেখানে বিনয়, লঙ্কাবতারসূত্র, সমাধিরাজসূত্র ও চক্রসম্বর তন্ত্র সম্বন্ধে শিক্ষালাভ করেছিলেন। ১১৩৭ খ্রিষ্টাব্দে তিনি খাম-পো অঞ্চলে দ্গে-ব্শেস-ব্যাম্স-পা-র্নাম-ব্দাগ (ওয়াইলি: *dge bshes byams pa rnam bdag*) নামক বৌদ্ধভিক্ষুর নিকট সূত্র ও তন্ত্র সম্বন্ধীয় বহু ধ্রুপদী গ্রন্থের টীকাভাষ্য সম্বন্ধে শিক্ষালাভ করেন। তিন বছর পরে তিনি কুন-দ্গা'-লেগস-পা'ই-রিন-ছেন (ওয়াইলি: *kun dga' legs pa'i rin chen*) নামক সা-স্ক্যা ধর্মসম্প্রদায়ের বৌদ্ধ ভিক্ষুর নিকট মার্গফল ও হেবজ্র, রাত-না-সেং-গে নামক বৌদ্ধভিক্ষুর নিকট চক্রসম্বর তন্ত্র, দ্গে-ব্শেস-র্দো-থোগ-থেল-পা-র্গ্যাল-ম্ত্শান (ওয়াইলি: *dge bshes rdo thog thel pa rgyal mtshan*) ও দ্গে-ব্শেস-র্গ্যা-দ্মার-বা (ওয়াইলি: *dge bshes rgya dmar ba*) নামক দুই বৌদ্ধ ভিক্ষুর নিকট কালচক্র, চোগ-রো-লো-ৎসা-বা (ওয়াইলি: *cog ro lo tsA ba*) নামক তিব্বতী অনুবাদকের নিকট বজ্রবরাহী, বা-রি-লো-ৎসা-বারিন-ছেন-গ্রাগ্স (ওয়াইলি: *ba ri lo tsA ba rin chen grags*) নামক তিব্বতী অনুবাদকের নিকট 'ফ্রুল-য়িগ তত্ত্ব এবং সেং-গে-ব্জাং-পো (ওয়াইলি: *seng+ge bzang po*) নামক বৌদ্ধ ভিক্ষুর নিকট বোধিপথপ্রদীপ, প্রজ্ঞাপারমিতা, মধ্যমক ও প্রমাণ সম্বন্ধে শিক্ষালাভ করেন। ১১৪৫ খ্রিষ্টাব্দে 'ফেন-য়ুন-র্গ্যাল নামক স্থানে ব্যাং-ছুব-সেং-গে (ওয়াইলি: *byang chub seng+ge*) নামক র্ন্যিং-মা ধর্মসম্প্রদায়ের এক লামা তাকে প্রাথমিক ভাবে ভিক্ষুর শপথ দান করে শেস-রাব-সেং-গে নাম দেন। ১১৪৬ খ্রিষ্টাব্দে শেস-রাব-সেং-গে বিখ্যাত তিব্বতী সাধক র্জে-ব্ত্সুন-মি-লা-রাস-পার অন্যতম প্রধান শিষ্য রাস-ছুং-র্দো-র্জে-গ্রাগ্স-পার নিকট হেরুকা তন্ত্র সম্বন্ধে শিক্ষালাভ করেন। এরপর তিনি স্নার-থাং বৌদ্ধবিহারে স্দে-পা-নাগ্স-ক্যি-ম্খান-ছেন (ওয়াইলি: *sde pa nags kyi mkhan chen*) নামক এক বৌদ্ধভিক্ষুর নিকট পূর্ণভাবে ভিক্ষুর শপথ দান করেন। ১১৫০ খ্রিষ্টাব্দে 'দ্জাম-স্তোন-'গ্রো-বা'ই-ম্গোন-পো (ওয়াইলি: *'dzam ston 'gro ba'i mgon po*) নামক এক বৌদ্ধভিক্ষুর নিকট গুহ্যগর্ভতন্ত্র ও অতিযোগ যানের চিত্তবর্গ তত্ত্ব সম্বন্ধে শিক্ষালাভ করেন। এরপর তিনি জাংস-রি-ম্খার-দ্মার (ওয়াইলি: *zangs ri mkhar dmar*) নামক স্থানে গ্রুব-থোব-স্ম্যোন-পা-দোন-ল্দান (ওয়াইলি: *grub thob smyon pa don ldan*) নামক বৌদ্ধভিক্ষুর নিকট ঝি-ব্যেদ তত্ত্ব এবং দ্বাগ্স-ল্হা-স্গাম-পো (ওয়াইলি: *dwags lha sgam po*) নামক স্থানে স্গাম-পো-পা-ব্সোদ-নাম্স-রিন-ছেনের নিকট মহামুদ্রা তত্ত্ব সম্বন্ধে শিক্ষালাভ করেন। এরপর কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পা কিছুদিন তাকে শিক্ষাদান করেন।

পরবর্তী জীবন
------------

ব্দে-গ্শেগ্স-শেস-রাব-সেং-গে ১১৫৯ খ্রিষ্টাব্দে র্ন্যিং-মা বৌদ্ধধর্মদম্প্রদায়ের জন্য কাহ-থোগ বৌদ্ধবিহার স্থাপন করেন। এই বৌদ্ধবিহারে তিনি হাজার হাজার বৌদ্ধ পুঁথি ও গ্রন্থ এবং গৌতম বুদ্ধের মূর্তি সংগ্রহ করে রাখেন। হোরপো, গেলু, মিন্যাক, জাঙ্গি, কোংপো কালেব প্রভৃতি স্থানের স্থানীয় শাসনকর্তারা তার পৃষ্ঠপোষকতা করেন। ছেষট্টি বছর পর্যন্ত তিনি বৌদ্ধধর্ম বিশেষ করে র্ন্যিং-মা সম্বন্ধীয় তত্ত্বগুলির ওপর শিক্ষাদান করেন। তিনি বৌদ্ধবিহারে ভিক্ষুদের জীবন ও অনুশাসন সম্বন্ধীয় বিধিগুলিকে পুনর্বিবেচনা করে কাহ-থোগ বৌদ্ধবিহারের প্রায় ষাটজন বৌদ্ধভিক্ষুকে অনুশাসন লঙ্ঘনে দোষী সাব্যস্ত করে বৌদ্ধবিহার থেকে বিতাড়িত করেন। ১১৯১ খ্রিষ্টাব্দে তিনি কাহ-থোগ বৌদ্ধবিহারের পরবর্তী প্রধান লামা হিসেবে তার শিষ্য গ্ত্সাং-স্তোন-র্দো-র্জে-র্গ্যাল-ম্ত্শানকে (ওয়াইলি: *gtsang ston rdo rje rgyal mtshan*) নির্বাচিত করেন।

রচনা
----

ব্দে-গ্শেগ্স-শেস-রাব-সেং-গের সমস্ত রচনাকে উনিশটি খণ্ডে বিভক্ত করা হয়। তিনি বৌদ্ধযানের ওপর থেগ-পা-স্প্যি-ব্চিংস (ওয়াইলি: *theg pa spyi bcings*), অভিসময়ালঙ্কারবৃত্তির ওপর ম্ঙ্গোন-র্তোগ্স-র্গ্যান-গ্যি-'গ্রেল-পা-দোন-গ্সাল-র্নাম-'ব্যেদ (ওয়াইলি: *mngon rtogs rgyan gyi 'grel pa don gsal rnam 'byed*), ভিক্ষুর শপথের ওপর দ্গে-স্লোং-ফা'ই-সো-থার-ম্দো'ই-'গ্রেল-ছেন--দ্ঙ্গুল-দ্কার-মে-লোং (ওয়াইলি: *dge slong pha'i so thar mdo'i 'grel chen dngul dkar me long*), অভিধর্মকোশের ওপর ম্দ্জোদ-ক্যি-স্প্যি-গ্চোদ (ওয়াইলি: *mdzod kyi spyi gcod*), মূলমধ্যমককারিকার ওপর দ্বু-মা-র্ত্সা-শে'ই-ম্ছান-তিক (ওয়াইলি: *dbu ma rtsa she’i mchan tik*), বোধিচর্যাবতারের ওপর স্প্যোদ-'জুগ-খোগ-দ্বুব-রিন-ছেন-স্গ্রোন-মে-দাং-দে'ই-ব্স্দুস-দোন (ওয়াইলি: *spyod ’jug khog dbub rin chen sgron me dang de’i bsdus don*), র্ন্যিং-মা ধর্মসম্প্রদায়ের নয় যানের ওপর থেগ-পা-দ্গু'ই-স্প্যি-ব্চিংস (ওয়াইলি: *theg pa dgu'i spyi bcings*), অতিযোগ যানের ওপর র্দ্জোগ্স-পা-ছেন-পো'ই-রিম-পা'ই-খোগ-দ্বুব (ওয়াইলি: *rdzogs pa chen po'i rim pa'i khog dbub*), লাম-রিম তত্ত্বের ওপর লাম-রিম-ম্ছান (ওয়াইলি: *lam rim mchan*), বোধিচিত্তের ওপর ব্যাং-ছুব-সেম্স-ব্স্ক্যেদ-ক্যি-ছো-গা (ওয়াইলি: *byang chub sems bskyed kyi cho ga*) প্রভৃতি গ্রন্থ রচনা করেন।

তথ্যসূত্র
---------

1. 1 2 3  Chhosphel, Samten (2011-03)। "Katokpa Dampa Deshek"। *The Treasury of Lives: Biographies of Himalayan Religious Masters*। সংগ্রহের তারিখ 2013-12-13।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Dalton, Jacob. 2002. The Uses of the Dgongs pa 'dus pa'i mdo in the Development of the Nyingma School of Tibetan Buddhism. PhD dissertation, University of Michigan, pp. 104–109.
* Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 688–691.
* 'Jam dbyangs rgyal mtshan. 1996. Rgyal ba kaH thog pa'i lo rgyus mdor bsdus. Chengdu: Si khron mi rigs dpe skrun khang, pp. 19–33, 34, 51.
* Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 3, pp. 329‑333.
* Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 52–53.
* Ronis, Jann. 2007. "Celibacy, Revelations, and Reincarnated Lamas: Contestation and Synthesis in the Growth of Monasticism at Katok Monastery from the 17th through 19th Centuries." PhD thesis, University of Virginia.

| * দে
* স
র্ন্যিং-মা |
| --- |
| নয় যান | 
* শ্রবকযান
* প্রত্যেকবুদ্ধযান
* বোধিসত্ত্বযান
* ক্রিয়াতন্ত্রযান
* চর্যাতন্ত্রযান
* যোগতন্ত্রযান
* মহাযোগ
* অনুযোগ
* অতিযোগ (চিত্তবর্গ, অভ্যন্তরবর্গ, উপদেশবর্গ)

 |
| তন্ত্র | 
* গুহ্যগর্ভতন্ত্র
* মান-ঙ্গাগ-স্দেই-র্গ্যুদ-ব্চু-ব্দুন

 |
| গ্রন্থ | 
* বি-মা-স্ন্যিং-থিগ
* ব্সাম-গ্তান-মিগ-স্গ্রোন
* র্ন্যিং-মা-র্গ্যুদ-'বুম
* বার-দো-থোস-গ্রোল
* ম্দ্জোদ-ব্দুন
* মুন-সেল-স্কোর-গ্সুম
* রাং-গ্রোল-স্কোর-গ্সুম
* ঙ্গাল-গ্সো-স্কোর-গ্সুম

 |
| বৌদ্ধ পন্ডিত | 
* শান্তরক্ষিত
* বিমলমিত্র
* পদ্মসম্ভব
* খ্রি-স্রোং-ল্দে-ব্ত্সান
* ল্দান-মা-র্ত্সে-মাং
* র্দো-র্জে-ব্দুদ-'জোম্স
* খ্যে'উ-ছুং-লো-ত্সা-বা
* লা-সুম-র্গ্যাল-বা-ব্যাং-ছুব
* র্গ্যাল-বা-ম্ছোগ-দ্ব্যাংস
* র্গ্যাল-বা'ই-ব্লো-গ্রোস
* জ্ঞানকুমার
* স্কা-বা-দ্পাল-ব্র্ত্সেগ্স
* য়ে-শেস-ম্ত্শো-র্গ্যাল
* লাং-গ্রো-দ্কোন-ম্ছোগ-'ব্যুং-গ্নাস
* সোগ-পো-ল্হা-দ্পাল
* নাম-ম্খাই-স্ন্যিং-পো
* জ্ঞানসূত্র
* ল্হা-লুং-দ্পাল-গ্যি-র্দো-র্জে
* দ্পাল-গ্যি-সেং-গে
* দ্পাল-গ্যি-দ্বাং-ফ্যুং
* 'ও-দ্রান-দ্পাল-গ্যি-দ্বাং-ফ্যুং
* 'ব্রোগ-মি-দ্পাল-গ্যি-য়ে-শেস
* র্মা-রিন-ছেন-ম্ছোগ
* গ্নুব্স-ছেন-সাংস-র্গ্যাস-য়ে-শেস
* শুদ-বু-দ্পাল-গ্যি-সেং-গে
* বৈরোৎসন
* য়ে-শেস-দ্ব্যাংস
* গ্যু-স্গ্রা-স্ন্যিং-পো
* ম্যাং-বান-তিং-'দ্জিন-ব্জাং-পো
* রোং-জোম-ছোস-ক্যি-ব্জাং-পো
* ব্দে-গ্শেগ্স-শেস-রাব-সেং-গে
* ল্চে-ব্ত্সুন-সেং-গে-দ্বাং-ফ্যুগ
* ঝাং-স্তোন-ব্ক্রা-শিস-র্দো-র্জে
* ন্যি-মা-'বুম
* 'খ্রুল-ঝিগ-সেং-গে-র্গ্যাব-পা
* রিগ-'দ্জিন-কু-মা-রা-রা-দ্জা
* ক্লোং-ছেন-রাব-'ব্যাম্স-পা-দ্রি-মেদ-'ওদ-জের

 |
| গ্তের-স্তোন | 
* ল্দাং-মা-ল্হুন-র্গ্যাল
* ন্যাং-রাল-ন্যি-মা-'ওদ-জের
* ছোস-ক্যি-দ্বাং-ফ্যুগ
* জো-মো-স্মান-মো
* রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান
* লেগ্স-ল্দান-র্দো-র্জে
* ম্ঙ্গা'-রিস-পান-ছেন-পে-মা-দ্বাং-র্গ্যাল
* ব্ক্রা-শিস-স্তোব্স-র্গ্যাল
* 'জা-'ত্শোন-স্ন্যিং-পো
* র্দো-র্জে-গ্লিং-পা
* পে-মা-গ্লিং-পা
* ও-র্গ্যান-গ্লিং-পা
* রত্ন গ্লিং-পা
* কার্মা-গ্লিং-পা
* গ্নাম-ছোস-মি-'গ্যুর-র্দো-র্জে
* মে-লোং-র্দো-র্জে
* 'জিগ্স-মেদ-গ্লিং-পা
* ব্দুদ-'জোম্স-গ্লিং-পা
* ম্ছোগ-গ্যুর-গ্লিং-পা
* লাস-রাব-গ্লিং-পা

 |